**Általános adatok:**

Dátum: 2015.04.06.

Osztály: *4.osztály*

Tanító: ***Beck Izabella***

Tantárgy: *Magyar nyelv*

Téma: A legmerészebb álmaim egyike

Tanítási egység: *Szitakötő újságból:Különös vendégség*

Oktatási feladatok: *- Olvasási készség fejlesztése*

*- Megfigyelő készség fejlesztése*

*- Fogalmazási készség fejlesztése*

*-Fantázia,képzelőerő fejlesztése*

Nevelési feladatok: *-Sok mindent elérhetünk az életben,csak merjünk nagyokat álmodni.*

Helyszín: *tanterem*

Taneszközök: *Szitakötő újság,füzet*

**Az óra menete**

**Bevezető rész:( 5 perc)** - Beszélgetés: - Ha azt mondja neked valaki,hogy egy különös vendégségben volt,mire gondolsz először?Mi miatt lehet különös egy vendégség?

*Sok érdekes válasz érkezett a gyerekektől: pl.:állatok jöttek vendégségbe,furcsa földönkívüli lények voltak a vendégek,híres emberek jöttek el.*

**Fő rész:** **(15 perc** A szöveg bemutatása,felolvasása,majd újraolvasása!

*Az olvasottak megbeszélése .A gyerekek új ,érdekes információkkal gazdagodtak,ami a régi ,néhol még ma is jellemző pompás vendégségeket,vendéglátásokat,fogadásokat illeti. Ezután már nem kellett sok ahhoz ,hogy saját fantáziájukra,képzelőerejükre támaszkodva új, igazán izgalmas,a számukra legérdekesebb,legpazarabb vendégséget írják le fogalmazás formájában,amit csak el tudnak képzelni.*

**Befejező rész: (20 perc)** A gyerekek önálló munkája.Fogalmazás írás.

***Értékelés:*** Az óra végére igazán izgalmas fogalmazások születtek.